บาทเปิด 35.17/19 บาทต่อดอลล่าร์ แนวโน้มยังแข็งค่า
เงินบาทเปิดตลาด 35.17/19 บาทต่อดอลล่าร์ แนวโน้มยังแข็งค่า หลังคลายกังวลจากผลเบร็กซิต
30 มิ.ย. 2559

เงินบาทเปิดตลาด 35.17/19 บาทต่อดอลล่าร์ แนวโน้มยังแข็งค่า หลังคลายกังวลจากผลเบร็กซิต
นักบริหารเงินจากธนาคารกสิกรไทย เปิดเผยว่า เงินบาทเปิดตลาดเช้านี้อยู่ที่ระดับ 35.17/19 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 35.18/20 บาท/ดอลลาร์
วันนี้เงินบาทมีแนวโน้มไปในทิศทางแข็งค่า หลังจากที่ทั้งราคาน้ำมันดิบในตลาดโลก ตลอดจนดัชนีตลาดหุ้นดาวโจนส์และดัชนีตลาดหุ้นนิเคอิปรับตัวเป็นบวก ซึ่งน่าจะเป็นการรีบาวน์ขึ้นภายหลังจากกรณีของ Brexit ตลอดสัปดาห์ที่ผ่านมา   นักบริหารเงิน คาดว่า วันนี้เงินบาทจะเคลื่อนไหวในกรอบ 35.10-35.20 บาท/ดอลลาร์